CELEX: 62011CN0068
Language: sk
Date: 2011-02-16 00:00:00
Title: Vec C-68/11: Žaloba podaná 16. februára 2011 — Európska komisia/Talianska republika

14.5.2011   
            
            
               SK
            
            
               Úradný vestník Európskej únie
            
            
               C 145/8
            
         Žaloba podaná 16. februára 2011 — Európska komisia/Talianska republika
   (Vec C-68/11)
   2011/C 145/10
   Jazyk konania: taliančina
   
      Účastníci konania
   
   
      Žalobkyňa: Európska komisia (v zastúpení: A. Alcover San Pedro a S. Mortoni, splnomocnení zástupcovia)
   
      Žalovaná: Talianska republika
   
      Návrhy žalobkyne
   
   
               —
            
            
               konštatovať, že Talianska republika si tým, že prekročila počas viacerých za sebou nasledujúcich rokov limitné hodnoty PM10 v okolitom ovzduší vo viacerých zónach alebo aglomeráciách ovplyvňujúcich kvalitu ovzdušia na celom území Talianskej republiky, nesplnila povinnosti, ktoré jej vyplývajú z článku 5 ods. 1 smernice Rady 1999/30/ES (1) z 22. apríla 1999 o limitných hodnotách oxidu siričitého, oxidu dusičitého a oxidov dusíka, tuhých znečisťujúcich látok a olova v okolitom ovzduší, z ktorého sa neskôr stal článok 13 ods. 1 smernice Európskeho parlamentu a Rady 2008/50/ES (2) z 21. mája 2008 o kvalite okolitého ovzdušia a čistejšom ovzduší v Európe,
            
         
               —
            
            
               zaviazať Taliansku republiku na náhradu trov konania.
            
         
      Žalobné dôvody a hlavné tvrdenia
   
   Článok 5 ods. 1 smernice 1999/30 stanovuje, že členské štáty prijmú potrebné opatrenia, aby koncentrácie PM10 v okolitom ovzduší neprekročili limitné hodnoty uvedené v časti I prílohy III od stanovených dátumov. Dátum relevantný v tejto veci je 1. január 2005.
   Preskúmanie odovzdaných výročných správ za roky 2005 až 2007 uskutočnené Komisiou odhalilo existenciu prekročenia limitných hodnôt PM10 vo viacerých mestských zónach a aglomeráciách. Okrem toho aktuálnejšie údaje predložené Talianskom za rok 2009 poukazujú na pretrvávanie prekročenia denných a/alebo ročných limitných hodnôt v 70 zónach.
   Talianska republika si preto nesplnila povinnosti, ktoré jej vyplývajú z článku 5 ods. 1 smernice 1999/30 v súvislosti s dotknutými zónami a rokmi.
   
      (1)  Ú. v. ES L 163, s. 41; Mim. vyd. 15/004, s. 164.
   
      (2)  Ú. v. EÚ L 152, s. 1.